РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/153-18

20. јун 2018. године

Б е о г р а д

ЗАПИСНИК

СА 50. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 20. ЈУНА 2018. ГОДИНЕ

Седница је почела у 14,24 часова.

 Седници је председавао др Александар Мартиновић, председник Одбора.

Седници су присуствовали чланови Одбора: Александар Марковић, Верољуб Матић, Катарина Ракић, Марко Зељуг, Ђорђе Милићевић, Бранимир Јовановић, Момо Чолаковић и Петар Петровић.

Седници су присуствовали и заменици чланова Одбора: Вера Јовановић, заменик Дарка Лакетића и Горан Николић, заменик Душице Стојковић.

Седници нису присуствовали чланови Одбора: Дарко Лакетић, Душица Стојковић, Војислав Шешељ, Немања Шаровић, Бранка Стаменковић, Горан Ћирић, Ненад Константиновић и Ненад Чанак.

Седници је присуствовао и народни посланик Срђан Ного (напустио седницу у току одлучивања о тачкама 1-7).

Председник Одбора је образложио да је седницу сазвао у року краћем од рока предвиђеног чланом 72. став 2. Пословника Народне скупштине, због потребе да се размотре и донесу акта из предложеног дневног реда.

Пре утврђивања дневног реда, Одбор је једногласно прихватио предлог председника Одбора за обављање заједничког јединственог претреса о тач. 1-7. предложеног дневног реда, на основу члана 82, члана 92. став 2, члана 192. ст. 2. и 3. и члана 193. Пословника Народне скупштине.

Одбор је већином гласова прихватио предлог председника Одбора за обављање заједничког јединственог претреса о тач. 8-10. предложеног дневног реда, који је поднео на основу члана 82, члана 92. став 2, члана 192. ст. 2. и 3. и члана 193. Пословника Народне скупштине.

 На предлог председника, Одбор је једногласно утврдио следећи

 Д н е в н и р е д:

 - усвајање записника са 48. и 49. седнице Одбора -

1. Разматрање обавештења заменика генералног секретара Народне скупштине о изрицању мере одржавања реда народном посланику Балши Божовићу, на Петој седници Првог редовног заседања Народне скупштине Републике Србије у 2018. години (21 Број: 120-1261/18 од 21. маја 2018. године);
2. Разматрање обавештења заменика генералног секретара Народне скупштине о изрицању мере одржавања реда народном посланику Зорану Живковићу, на Петој седници Првог редовног заседања Народне скупштине Републике Србије у 2018. години (21 Број: 120-1299/18 од 25. маја 2018. године);
3. Разматрање обавештења заменика генералног секретара Народне скупштине о изрицању мере одржавања реда народном посланику Србиславу Филиповићу, на Петнаестој посебној седници Народне скупштине Републике Србије у 11. Сазиву (21 Број: 120-1331/18 од 29. маја 2018. године);
4. Разматрање обавештења заменика генералног секретара Народне скупштине о изрицању мере одржавања реда народном посланику Ного Срђану, на седници Шестог ванредног заседања Народне скупштине Републике Србије у Једанаестом сазиву у 2018. години (21 Број: 120-2172/18 од 5. јуна 2018. године).
5. Разматрање обавештења заменика генералног секретара Народне скупштине о изрицању мере одржавања реда народним посланицима Бошку Обрадовићу и Соњи Павловић на седници Шестог ванредног заседања Народне скупштине Републике Србије у Једанаестом сазиву у 2018. години (21 Број: 120-2206/18 од 8. јуна 2018. године);
6. Разматрање обавештења заменика генералног секретара Народне скупштине о изрицању мере одржавања реда народним посланицима Радославу Милојичићу и Дијани Вукомановић на седници Седмог ванредног заседања Народне скупштине Републике Србије у Једанаестом сазиву у 2018. години (21 Број: 120-22044/18 од 14. и 15. јуна 2018. године);
7. Разматрање обавештења заменика генералног секретара Народне скупштине о изрицању мере одржавања реда народном посланику Мирославу Алексићу на седници Седмог ванредног заседања Народне скупштине Републике Србије у Једанаестом сазиву у 2018. години (21 Број: 120-2299/18 од 18. јуна 2018. године);
8. Разматрање предлога председника Народне скупштине за доношење решења о наставку рада Мирослава Шестовића на положају шефа Кабинета председника Народне скупштине (01 број: 112-2184/18 од 6. јуна 2018. године);
9. Разматрање захтева заменика генералног секретара Народне скупштине за добијање сагласности за заснивање радног односа на неодређено време са новим лицима у Служби Народне скупштине (03 број: 112-2342/18 од 19. јуна 2018. године);
10. Разматрање предлога заменика генералног секретара Народне скупштине за доношење решења о наставку рада на положају, до истека рока на који су постављени, за Радослава Вујовића, Дарија Кукоља и Марину Шуковић (03 број: 112-2343/18 од 19. јуна 2018. године).

Пре преласка на рад по утврђеном дневном реду, Одбор је једногласно, без примедаба, усвојио записнике са 48. и 49. седнице Одбора.

**Прва - седма тачка дневног реда**: Разматрање обавештења заменика генералног секретара Народне скупштине о изрицању мере одржавања реда народном посланику Балши Божовићу, на Петој седници Првог редовног заседања Народне скупштине Републике Србије у 2018. години; Разматрање обавештења заменика генералног секретара Народне скупштине о изрицању мере одржавања реда народном посланику Зорану Живковићу, на Петој седници Првог редовног заседања Народне скупштине Републике Србије у 2018. години; Разматрање обавештења заменика генералног секретара Народне скупштине о изрицању мере одржавања реда народном посланику Србиславу Филиповићу, на Петнаестој посебној седници Народне скупштине Републике Србије у Једанаестом сазиву; Разматрање обавештења заменика генералног секретара Народне скупштине о изрицању мере одржавања реда народном посланику Ного Срђану, на седници Шестог ванредног заседања Народне скупштине Републике Србије; Разматрање обавештења заменика генералног секретара Народне скупштине о изрицању мере одржавања реда народним посланицима Бошку Обрадовићу и Соњи Павловић на седници Шестог ванредног заседања Народне скупштине Републике Србије у Једанаестом сазиву у 2018. години; Разматрање обавештења заменика генералног секретара Народне скупштине о изрицању мере одржавања реда народним посланицима Радославу Милојичићу и Дијани Вукомановић на седници Седмог ванредног заседања Народне скупштине Републике Србије у Једанаестом сазиву; Разматрање обавештења заменика генералног секретара Народне скупштине о изрицању мере одржавања реда народном посланику Мирославу Алексићу на седници Седмог ванредног заседања Народне скупштине Републике Србије у Једанаестом сазиву у 2018. години.

У складу са усвојеним предлогом председника Одбора, Одбор је о наведеним тачкама утврђеног дневног реда водио заједнички јединствени претрес.

Дискусије није било.

Одбор је, у складу са чланом 157. став 2. Пословника Народне скупштине, о сваком предлогу одлуке о новчаној казни, одлучивао посебно.

На предлог председника, Одбор је једногласно донео Одлуку о новчаној казни из тачке један утврђеног дневног реда, за БАЛШУ БОЖОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је једногласно донео одлуку о новчаној казни из тачке два утврђеног дневног реда, за ЗОРАНА ЖИВКОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је једногласно донео Одлуку о новчаној казни из тачке три утврђеног дневног реда, за СРБИСЛАВА ФИЛИПОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је једногласно донео одлуку о новчаној казни из тачке четири утврђеног дневног реда, за НОГО СРЂАНА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је једногласно донео одлуке о новчаним казнама из тачке пет утврђеног дневног реда и то за БОШКА ОБРАДОВИЋА, народног посланика на сталном раду у Народној скупштини, који се кажњава новчаном казном у висини од 20% основне плате народног посланика, у износу од 14.342,52 динара и за СОЊУ ПАВЛОВИЋ, народног посланика којa се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је једногласно донео одлуке о новчаним казнама из тачке шест утврђеног дневног реда и то за РАДОСЛАВА МИЛОЈИЧИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара и за ДИЈАНУ ВУКОМАНОВИЋ, народног посланика на сталном раду у Народној скупштини, која се кажњава новчаном казном у висини од 10% основне плате народног посланика, у износу од 7.171,26 динара.

На предлог председника, Одбор је једногласно донео Одлуку о новчаној казни из тачке седам утврђеног дневног реда, за МИРОСЛАВА АЛЕКСИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.171,26 динара.

**Осма - десета тачка дневног реда:** Разматрање предлога председника Народне

скупштине за доношење решења о наставку рада Мирослава Шестовића на положају шефа Кабинета председника Народне скупштине; Разматрање захтева заменика генералног секретара Народне скупштине за добијање сагласности за заснивање радног односа на неодређено време са новим лицима у Служби Народне скупштине; Разматрање предлога заменика генералног секретара Народне скупштине за доношење решења о наставку рада на положају, до истека рока на који су постављени, за Радослава Вујовића, Дарија Кукоља и Марину Шуковић.

У складу са усвојеним предлогом председника Одбора, Одбор је о наведеним тачкама утврђеног дневног реда водио заједнички јединствени претрес.

Председник Одбора је упознао чланове и заменике Одбора са предлозима које су упутили председник Народне скупштине и заменик генералног секретара за доношење решења о наставку рада на положају Мирослава Шестовића, Радослава Вујовића, Дарија Кукоља и Марину Шуковић, јер је Одбор чланом 134. Закона о државним службенцима као и новом Одлуком о организацији и раду Службе Народне скупштине обавезан да донесе нова решења о постављењима, по ступању на снагу новог Правилника.

Председник Одбора је такође, упознао чланове и заменике Одбора да је заменик генералног секретара поднео захтев за добијање сагласности за пријем нових лица у Служби Народне скупштине, ради попуњавања слободних радних места за укупно 6 извршилаца, за које су обезбеђена финансијска средстава Законом о буџету Републике Србије за 2018. годину. Указао је да је одредбом члана 6. став 3. Закона о изменама и допунама Закона о буџетском систему прописано да се радни однос са новим лицима, у Народној скупштини и независним државним органима и организацијама које бира Народна скупштина, може засновати, уз сагласност Одбора, и у складу са Одлуком о поступку за прибављање сагласности за заснивање радног односа са новим лицима и додатно радно ангажовање у службама Народне скупштине и независних државних органа и организација.

Дискусије није било.

Одбор је, у складу са чланом 157. став 2. Пословника Народне скупштине, о сваком предлогу, односно захтеву, одлучивао посебно.

 На предлог председника, Одбор је једногласно донео Решење о наставку рада Мирослава Шестовића на положају шефа Кабинета председника Народне скупштине, до истека времена на које је постављен, из тачке осам дневног реда.

 На предлог председника, Одбор је једногласно донео Закључак о давању сагласности за заснивање радног односа на неодређено време са новим лицима у Служби Народне скупштине, укупно шест извршилаца, из тачке девет дневног реда.

 На предлог председника, Одбор је једногласно донео Решење о наставку рада Радослава Вујовића на положају помоћника генералног секретара – руководиоца Сектора за законодавство, до истека времена на које је постављен, из тачке десет дневног реда.

 На предлог председника, Одбор је једногласно донео Решење о наставку рада Дарија Кукоља на положају вршиоца дужности помоћника генералног секретара -руководилац Сектора за оперативно-техничке послове и информационе технологије, до истека времена на које је постављен, из тачке десет дневног реда.

На предлог председника, Одбор је једногласно донео Решење о наставку рада Марине Шуковић на положају вршиоца дужности помоћника генералног секретара - руководилац Сектора за опште послове до истека времена на које је постављен, из тачке десет дневног реда.

\*\*\*

Седница је завршена у 14,37 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић